***Приложение № 5***

# ДОГОВОР ЗА НАЕМ

**Днес, ....................................., между:**

1. **ИЗПЪЛНИТЕЛНА АГЕНЦИЯ ПО СОРТОИЗПИТВАНЕ, АПРОБАЦИЯ И СЕМЕКОНТРОЛ**, представлявана от изпълнителния директор инж. Бистра Павловска, със седалище и адрес на управление – гр. София, бул. „Цариградско шосе“ № 125, бл. 1, Иден. № по ДДС BG130209583, Иден. № 130209583, наричана по- долу НАЕМОДАТЕЛ, от една страна,

и

1. ...............................................................................................................................................

със седалище и адрес на управление: ............................................................................,

ЕИК/БУЛСТАТ: ............................, представлявано от ....................................................

............................................................................................................................................... в качеството на ............................................................, наричано по-долу НАЕМАТЕЛ, от друга страна,

на основание чл. 16, ал. 2, вр. чл. 19, ал. 1 от Закона за държавната собственост, вр. чл. 20 ал. 1 от Правилника за прилагане на Закона за държавната собственост и Заповед № РД-10-58 от 08.08.2022 г. на изпълнителния директор на Изпълнителна агенция по сортоизпитване, апробация и семеконтрол (ИАСАС) за определяне на наемател съгласно проведен търг с тайно наддаване, се сключи настоящият договор за наем.

# ПРЕДМЕТ НА ДОГОВОРА

**Чл. 1. (1) НАЕМОДАТЕЛЯТ** предоставя на **НАЕМАТЕЛЯ** за временно и възмездно ползване – недвижим имот – публична държавна собственост – помещение със стопанско предназначение, което представлява обособено самостоятелно помещение от административна търговско лабораторна сграда, находяща се в гр. Враца, ул. „Полк. Кетхудов“ № 2, ет. 2, с площ на помещението 60, 00 кв. м. (шестдесет квадратни метра).

1. Помещението по ал. 1 може да бъде използвано при условията на настоящия договор и само за определеното предназначение – използване за архивно помещение.
2. Предаването на помещението по ал. 1 се удостоверява с двустранно подписан протокол, в който се описва неговото състояние към момента на предаването.

# ЦЕНА

 **Чл. 2. (1) НАЕМОДАТЕЛЯТ** предоставя помещението по чл. 1, ал. 1 от настоящия договор на НАЕМАТЕЛЯ срещу месечна наемна цена в размер на 310,00 (триста и десет) лева без включен ДДС.

1. Наемната цена се дължи от датата на сключване на настоящия договор.
2. Наемната цена се заплаща ежемесечно в срок до 10 /десет/ дни от получаване на фактура, която се издава до 10-то число на текущия месец.
3. В 14 (четиринадесет) дневен срок след връчването на влязлата в сила заповед за избор на наемател, наемателят внася гаранционна вноска, която обезпечава изпълнението на договора, в размер на удвоена месечна наемна цена, предложена от него, по посочената в чл. 3 от настоящия договор сметка на ИАСАС.
4. Консумативните разходи се определят, съгласно потребеното количество електроенергия и вода за изтеклия месечен период.
5. Разходите за електроенергия и други се определят чрез съответните контролни измервателни уреди, които се поставят за сметка на наемателя.
6. **НАЕМАТЕЛЯТ** заплаща консумативните разноски по ал. 5 в 10 (десет) дневен срок след получаване на фактура от **НАЕМОДАТЕЛЯ**.

**Чл. 3.** Наемната цена се заплаща по банков път по сметка на ИАСАС:

УниКредит Булбанк” АД – гр. София

БАНКОВ КОД BIC: UNCRBGSF

БАНКОВА СМЕТКА IBAN: BG95UNCR96603125020810

# СРОК НА ДОГОВОРА

**Чл. 4.** Настоящият договор се сключва за срок от 5 (пет) години, считано от датата на регистрирането му в деловодната система на ИАСАС.

## ПРАВА И ЗАДЪЛЖЕНИЯ НА НАЕМОДАТЕЛЯ

## Чл. 5. НАЕМОДАТЕЛЯТ има право:

1. Да получи в уговорените в договора срокове наемната цена, сумите за консумативни разноски, както и договорените неустойки;
2. Да изисква спазването на реда и хигиената в наетият имот;
3. Да задържи цялата или част от гаранционната вноска, внесена от **НАЕМАТЕЛЯ,** в случай на установено неизпълнение на договора.

**Чл. 6. НАЕМОДАТЕЛЯТ** се задължава:

1. Да предостави помещението по чл. 1, ал. 1 от настоящия договор на **НАЕМАТЕЛЯ,** като предаването му се извърши с двустранно подписан приемо-приемателен протокол, представляващ неразделна част от договора.
2. Да осигури достъп до съответното помещение на служители на **НАЕМАТЕЛЯ**, посочени в предварителен списък;
3. Да уведоми **НАЕМАТЕЛЯ** в случай на посегателства или опити за посегателства върху обекта;
4. Да издава фактура за дължимия наем и консумативи от **НАЕМАТЕЛЯ**;
5. Контролът по изпълнението на договора ще се осъществява от Веселина Соколова – Багдади – директор на дирекция „Административно и финансово обслужване“, ИАСАС.

**Чл. 7. НАЕМОДАТЕЛЯТ** няма задължение за охрана на помещението, предмет на настоящия договор за наем, и не носи отговорност при посегателства на трети лица.

## ПРАВА И ЗАДЪЛЖЕНИЯ НА НАЕМАТЕЛЯ

## Чл. 8. НАЕМАТЕЛЯТ има право:

1. Да ползва помещението по чл. 1, ал. 1 от настоящия договор съобразно неговото предназначение;
2. Да получи внесената преди подписване на договора гаранционна вноска в едномесечен срок от прекратяване на договора, в случай, че всички задължения към **НАЕМОДАТЕЛЯ** са погасени в срок.

**Чл. 9. НАЕМАТЕЛЯТ** се задължава:

1. Да заплаща на **НАЕМОДАТЕЛЯ** определената наемна цена и консумативни разноски в уговорения в договора срок;
2. Да заплати на **НАЕМОДАТЕЛЯ** дължимите неустойки по чл. 10 от настоящия договор.
3. Да ползва помещението, предмет на настоящия договор за наем, по предназначение;
4. Да поддържа с грижата на добър стопанин помещението по чл. 1, ал. 1 от настоящия договор в изправност и добър вид, да спазва нормативните изисквания, свързани с пожарната безопасност, чистотата, санитарните правила и норми и други специфични за дейността;
5. Да заплати всички повреди, свързани с обикновеното ползване на имота, както и тези, свързани с използването на обекта по начин, различен от посочения в чл. 1, ал. 1 на договора;
6. Да не пренаема или предоставя за ползване изцяло или частично помещението другиму, да не сключва договори за съвместна дейност, касаещи помещението, без писменото разрешение на **НАЕМОДАТЕЛЯ**;
7. Да предаде помещението с приемо-приемателен протокол при прекратяване на наемното правоотношение в едноседмичен срок от датата на прекратяването;

# НЕУСТОЙКИ

**Чл. 10.** При забава в плащането на дължимия месечен наем и консумативи **НАЕМАТЕЛЯТ** дължи неустойка в размер на законната лихва.

**Чл. 11. НАЕМАТЕЛЯТ** отстранява незабавно за своя сметка или обезщетява в пълен размер всяка повреда на помещението, която настъпи по негова вина.

# ИЗМЕНЕНИЕ НА ДОГОВОРА

**Чл. 12.** Настоящият договор може да бъде изменян и допълван само по взаимно съгласие на страните, изразено в писмена форма, представляващо неразделна част от договора.

# ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 13.** Всяка от страните може да развали договора при виновно неизпълнение на договорените задължения на другата страна при условията на чл. 87 от Закона за задълженията и договорите.

**Чл. 14.** Настоящият договор се прекратява:

1. с изтичане на уговорения срок;
2. по взаимно съгласие на страните, изразено в писмена форма;
3. с едномесечно писмено предизвестие.

# ДОПЪЛНИТЕЛНИ РАЗПОРЕДБИ

**Чл. 15. (1)** Всички спорове, породени по този договор или отнасящи се до неговото тълкуване, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат уреждани от страните по споразумение.

**(2)** В случай, че страните не постигнат съгласие, спорът ще бъде отнесен за разрешаване от компетентния съд.

**Чл. 16.** Всички уведомления по настоящия договор, следва да бъдат извършвани в писмена форма или в електронна форма. Цялата кореспонденция ще се смята за получена, ако се достави лично, изпрати по електронна поща с потвърждение на получаването, с писмо с обратна разписка или чрез куриер на следните адреси на страните:

За **НАЕМОДАТЕЛЯ**:

Адрес: град София, 1113, бул. „Цариградско шосе“ № 125, бл. 1 Получател: ИЗПЪЛНИТЕЛНА АГЕНЦИЯ ПО СОРТОИЗПИТВАНЕ, АПРОБАЦИЯ И СЕМЕКОНТРОЛ

Лица за контакти:

Дирекция „Административноо и финансово обслужване“

Веселина Соколова – Багдади – директор на дирекция „АФО“

Стационарен тел.: 02/8929829

E-mail: v.sokolova@iasas.government.bg

## За НАЕМАТЕЛЯ:

Адрес: ....................................................................................................................................................

Получател: .............................................................................,

Лица за контакти: ............................................................................................................................

Стационарен тел.: ...........................................................................................................................

Мобилен тел.: .................................................................................................................................

Email: ................................................................................................................................................

**Чл. 17.** За неуредените в този договор въпроси се прилагат разпоредбите на гражданското законодателство на Република България.

**Чл. 18.** Утвърдената Тръжна документация и Заявлението за участие на спечелилия търга за отдаване под наем на част от недвижим имот по чл. 1, ал. 1 представляват неразделна част от настоящия договор.

**НАЕМОДАТЕЛ: НАЕМАТЕЛ:**

.................................... ....................................

Инж. Бистра Павловска ....................................

Изпълнителен директор

на ИАСАС

Съгласувал:

............................................

Гл. счетоводител

Дата: Дата: